stanford-oval/wikipedia huggingface dataset:
สถานีนครปฐม

สถานีนครปฐม (อังกฤษ: Nakhon Pathom Station) เป็นสถานีรถไฟชั้น 1 ของทางรถไฟสายใต้ และส่วนต่อขยายในอนาคตรถไฟฟ้าชานเมืองสายสีแดงอ่อน ตั้งอยู่อำเภอเมืองนครปฐม จังหวัดนครปฐม อยู่ห่างจากสถานีรถไฟธนบุรีเป็นระยะทาง 48.12 กิโลเมตร และอยู่ห่างจากสถานีรถไฟกรุงเทพเป็นระยะทาง 64.17 กิโลเมตร  อยู่ระหว่าง สถานีต้นสำโรงและ ที่หยุดรถพระราชวังสนามจันทร์
ตารางเวลาการเดินรถ > เที่ยวไป

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | สถานีนครปฐม | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | น909 | กรุงเทพ (หัวลําโพง) | 06.30 | 07:45 | น้ำตกไทรไยคน้อย | 11.30 | เฉพาะวันหยุดราชการ |
|  | น911 | กรุงเทพ (หัวลําโพง) | 06.30 | 07:45 | สวนสนประดิพัทธ์ | 11.33 | เฉพาะวันหยุดราชการ |
|  | ดพ43 | กรุงเทพอภิวัฒน์ | 07.30 | 08:22 | สุราษฎร์ธานี | 16.20 |  |
|  | ธ255 | ธนบุรี | 07.20 | 08:35 | หลังสวน | 18.10 |  |
|  | ธ257 | ธนบุรี | 07.45 | 08:55 | น้ำตก | 12.35 |  |
|  | ธ261 | กรุงเทพ (หัวลําโพง) | 09.20 | 10:55 | สวนสนประดิพัทธ์ | 14.00 |  |
|  | ธ251 | ธนบุรี | 13.10 | 14:17 | ประจวบคีรีขันธ์ | 19.10 |  |
|  | ร171 | กรุงเทพอภิวัฒน์ | 15.10 | 16:04 | สุไหงโก-ลก | 10.10 |  |
|  | ดพ37 | กรุงเทพอภิวัฒน์ | 16.10 | 17:10 | สุไหงโก-ลก | 10.35 |  |
|  | ดพ45 | กรุงเทพอภิวัฒน์ | 16.10 | 17:10 | ปาดังเบซาร์ | 08.05 |  |
|  | ดพ31 | กรุงเทพอภิวัฒน์ | 16.50 | 17:48 | ชุมทางหาดใหญ่ | 07.05 |  |
|  | ช355 | กรุงเทพ (หัวลําโพง) | 16.40 | 18:14 | สุพรรณบุรี | 20.04 |  |
|  | ร169 | กรุงเทพอภิวัฒน์ | 17.30 | 18:29 | ยะลา | 11.05 |  |
|  | ธ351 | ธนบุรี | 18.25 | 19:21 | ราชบุรี | 20.35 |  |
|  | ด83 | กรุงเทพอภิวัฒน์ | 18.50 | 19:48 | ตรัง | 08.15 |  |
|  | ด85 | กรุงเทพอภิวัฒน์ | 19.50 | 20:50 | นครศรีธรรมราช | 09.40 |  |
|  | ร167 | กรุงเทพอภิวัฒน์ | 20.30 | 21:30 | กันตัง | 11.25 |  |
|  | ร173 | กรุงเทพอภิวัฒน์ | 21.10 | 22:08 | นครศรีธรรมราช | 10.15 | งดเดินรถ |
|  | ดพ39 | กรุงเทพอภิวัฒน์ | 22.50 | 23:42 | สุราษฎร์ธานี | 07.50 |  |
|  | ดพ41 | กรุงเทพอภิวัฒน์ | 22.50 | 23:42 | ยะลา | 13.40 | งดเดินรถ |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
อัปเดตวันที่ 8 มิถุนายน 2565
ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัญสนิทวงศ์
ตารางเวลาการเดินรถ > เที่ยวกลับ

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | นครปฐม | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ร174 | นครศรีธรรมราช | 15.10 | 03:38 | กรุงเทพอภิวัฒน์ | 04.40 | งดเดินรถ |
|  | ร168 | กันตัง | 14.15 | 04:03 | กรุงเทพอภิวัฒน์ | 05.10 |  |
|  | ดพ42 | ยะลา | 15.35 | 04:36 | กรุงเทพอภิวัฒน์ | 06.50 | งดเดินรถ |
|  | ธ352 | ราชบุรี | 04.45 | 06:02 | ธนบุรี | 07.10 |  |
|  | ช356 | สุพรรณบุรี | 04.00 | 06:24 | กรุงเทพ (หัวลําโพง) | 08.05 |  |
|  | ด86 | นครศรีธรรมราช | 16.00 | 06:24 | กรุงเทพอภิวัฒน์ | 06.10 |  |
|  | ร170 | ยะลา | 16.30 | 07:24 | กรุงเทพอภิวัฒน์ | 10.50 |  |
|  | ดพ44 | สุราษฎร์ธานี | 18.25 | 07:33 | กรุงเทพอภิวัฒน์ | 03.45 |  |
|  | พช1124  | นครปฐม  | 8.15 | 08:15 | ธนบุรี  | 11.00 |  |
|  | ด84 | ตรัง | 17.00 | 08:11 | กรุงเทพอภิวัฒน์ | 07.05 |  |
|  | ธ260 | น้ำตก | 05.20 | 08:43 | ธนบุรี | 09.50 |  |
|  | ร172 | สุไหงโก-ลก | 12.10 | 09:10 | กรุงเทพอภิวัฒน์ | 07.30 |  |
|  | ดพ32 | ชุมทางหาดใหญ่ | 17.45 | 09:29 | กรุงเทพอภิวัฒน์ | 08.10 |  |
|  | ธ252 | ประจวบคีรีขันธ์ | 04.40 | 10:22 | ธนบุรี | 10.30 |  |
|  | ดพ38 | สุไหงโก-ลก | 14.15 | 10:48 | กรุงเทพอภิวัฒน์ | 09.05 |  |
|  | พช1116  | นครปฐม  | 13.25 | 13:25 | ธนบุรี  | 16.00 |  |
|  | พช1118  | นครปฐม  | 16.00 | 16:00 | ธนบุรี  | 19.05 |  |
|  | ธ258 | น้ำตก | 12.55 | 16:30 | ธนบุรี | 17.40 |  |
|  | ธ254 | หลังสวน | 06.30 | 17:05 | ธนบุรี | 17.25 |  |
|  | พช1132  | นครปฐม  | 20.30 | 18:00 | ธนบุรี  | 21.35 |  |
|  | ธ262 | สวนสนประดิพัทธ์ | 14.35 | 18:27 | กรุงเทพ (หัวลําโพง) | 19.20 |  |
|  | ดพ40 | สุราษฎร์ธานี | 09.00 | 19:20 | กรุงเทพอภิวัฒน์ | 18.05 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
อัปเดตวันที่ 8 มิถุนายน 2565
ขบวนรถ พชXXXX (พิเศษชานเมือง) จากธนบุรี - นครปฐม - ธนบุรี เป็นรถ Feeder เชื่อมต่อรถไฟฟ้าชานเมืองสายสีแดง (SRT) ที่สถานีชุมทางตลิ่งชัน และรถไฟฟ้าสายสีน้ำเงิน (MRT) ที่ ป้ายหยุดรถไฟจรัญสนิทวงศ์
เอเชียแปซิฟิก

ระวังสับสนกับ เอเปก
เอเชียและภูมิภาคแปซิฟิก ตามรายงานของคณะกรรมการเศรษฐกิจและสังคมแห่งเอเชียและแปซิฟิก (ESCAP)
เอเชีย-แปซิฟิก (อังกฤษ: Asia-Pacific) หรืออาจเรียกว่า เอแปก (Apac) เป็นภูมิภาคของโลกที่อยู่ในหรืออยู่ใกล้มหาสมุทรแปซิฟิกด้านตะวันตก ซึ่งครอบคลุมพื้นที่ส่วนใหญ่ของเอเชียตะวันออก เอเชียตะวันออกเฉียงใต้ ออสตราเลเซีย, เอเชียกลาง, เอเชียตะวันตก และโอเชียเนีย ซึ่งอาจรวมไปถึงเอเชียใต้ สหพันธรัฐรัสเซีย และประเทศในทวีปอเมริกาเหนือและทวีปอเมริกาใต้ที่ติดกับมหาสมุทรแปซิฟิกตะวันออกด้วย
คำว่า "เอเชีย-แปซิฟิก" ได้กลายมาเป็นคำยอดนิยมหลังจากช่วงคริสต์ทศวรรษ 1980 เนื่องจากเศรษฐกิจของกลุ่มประเทศในภูมิภาคเจริญเติบโตขึ้นอย่างรวดเร็ว รวมทั้งมีการปฏิสัมพันธ์ทั้งทางด้านการเมืองและเศรษฐกิจ
ประเทศในเอเชียแปซิฟิก > เอเชียตะวันออกเฉียงเหนือ และ เอเชียกลาง

จีน
ฮ่องกง
มาเก๊า
ไต้หวัน
ญี่ปุ่น
มองโกเลีย
เกาหลีเหนือ
เกาหลีใต้
คาซัคสถาน
คีร์กีซสถาน
ทาจิกิสถาน
เติร์กเมนิสถาน
อุซเบกิสถาน
ประเทศในเอเชียแปซิฟิก > เอเชียตะวันออกเฉียงใต้ และ โอเชียเนีย (ออสเตรเลเซีย, ไมโครนีเซีย, โพลินีเซีย, เมลานีเซีย)

บรูไน
กัมพูชา
ติมอร์-เลสเต
อินโดนีเซีย
ลาว
มาเลเซีย
พม่า
ฟิลิปปินส์
สิงคโปร์
ไทย
เวียดนาม
อเมริกันซามัว
ออสเตรเลีย
หมู่เกาะคุก
ไมโครนีเชีย
เฟรนช์พอลินีเชีย
ฟีจี
กวม
คิริบาส
หมู่เกาะมาร์แชลล์
นาอูรู
นิวแคลิโดเนีย
นิวซีแลนด์
นีวเว
หมู่เกาะนอร์เทิร์นมาเรียนา
ซามัว
ปาเลา
ปาปัวนิวกินี
หมู่เกาะโซโลมอน
โตเกเลา
ตองงา
ตูวาลู
วานูวาตู
วอลิสและฟูตูนา
บูเกนวิลล์
เกาะคริสต์มาส
แม่แบบ:Country data Chuuk State
หมู่เกาะโคโคส
เกาะอีสเตอร์
รัฐฮาวาย
มิดเวย์อะทอลล์
จอห์นสตันอะทอลล์
เกาะฮาวแลนด์
แพลไมราอะทอลล์
คิงแมนรีฟ
เกาะจาร์วิส
เกาะเบเกอร์
หมู่เกาะคอรัลซี
หมู่เกาะแอชมอร์และคาร์เทียร์
เกาะเฮิร์ดและหมู่เกาะแมกดอนัลด์
เกาะนอร์ฟอล์ก
แม่แบบ:Country data Isla Salas y Gómez
หมู่เกาะพิตแคร์น
แม่แบบ:Country data Torres Strait Islands
เกาะเวก
จังหวัดปาปัวตะวันตก
ประเทศในเอเชียแปซิฟิก > เอเชียตะวันตกเฉียงใต้

อัฟกานิสถาน
บังกลาเทศ
ภูฏาน
อินเดีย
มัลดีฟส์
เนปาล
ปากีสถาน
ศรีลังกา
บาห์เรน
อิหร่าน
อิรัก
อิสราเอล
จอร์แดน
เคอร์ดิสถานอิรัก
คูเวต
เลบานอน
โอมาน
ปาเลสไตน์
กาตาร์
ซาอุดีอาระเบีย
ซีเรีย
สหรัฐอาหรับเอมิเรตส์
เยเมน
ดูเพิ่ม

ความร่วมมือทางเศรษฐกิจเอเชีย-แปซิฟิก (เอเปก)
แหล่งข้อมูลอื่น

Asia Pacific Indigenous Youth Network (APIYN)
BBC Asia-Pacific เก็บถาวร 2010-05-07 ที่ เวย์แบ็กแมชชีน
ABC Radio Australia Asia Pacific
| ด ค กภูมิภาคหลักและอนุภูมิภาคของโลก |
| --- | --- |
ทวีปแอฟริกา:  เมดิเตอร์เรเนียน  สะฮารา เหนือ อัลมัฆริบ  ตะวันออกกลาง  ตะวันออกกลางและแอฟริกาเหนือ  อัลมัชริก  ใต้สะฮารา ตะวันตก  ตะวันออก จะงอย  เกรตเลกส์  กลาง  ใต้  เกาะ 
ทวีปอเมริกา:  เหนือ แปซิฟิกตะวันตกเฉียงเหนือ  ตะวันออกเฉียงเหนือของสหรัฐ  นิวอิงแลนด์  ตะวันตกกลาง  ตอนกลางของแอตแลนติก  ตะวันตกของสหรัฐ  ตะวันตกเฉียงใต้  รัฐแห่งขุนเขา  ใต้ตอนกลางของสหรัฐ  ใต้ของสหรัฐ  ชายฝั่งตะวันออก  ชายฝั่งตะวันตก  ไบเบิลเบลต์  แอปพาเลเชีย  เกรตเลกส์  ตะวันออกของแคนาดา  ตะวันตกของแคนาดา  Canadian Prairies  เหนือของแคนาดา  แอตแลนติกของแคนาดา  เหนือของเม็กซิโก  เอริโดอเมริกา  แคริบเบียน  หมู่เกาะเวสต์อินดีส  กลาง  ตอนกลาง  มีโซอเมริกา  แองโกล  ฝรั่งเศส  ลาติน ไอบีเรีย ฮิสแปนิก  โปรตุเกส  ลาตินอเมริกาและแคริบเบียน 
ทวีปอเมริกาใต้:  กรวยใต้  เหนือ (รัฐเกียนา)  หมู่เกาะเวสต์อินดีส  ปาตาโกเนีย  แอมะซอน  ลาตินอเมริกาและแคริบเบียน 
ทวีปเอเชีย:  กลาง ทะเลอารัล  ทะเลทรายอารัลคุม  ทะเลแคสเปียน  ตะวันออกไกล แปซิฟิกเอเชีย รัสเซียตะวันออกไกล  ตะวันออก ตะวันออกเฉียงเหนือ  เอเชียชั้นใน เกรตเตอร์เอเชียกลาง  ตะวันออกเฉียงใต้ ภาคพื้นทวีป  ภาคพื้นสมุทร  เหนือ ไซบีเรีย  ยูรัล  ใต้ รัฐหิมาลัย  อนุทวีปอินเดีย  ตะวันตก ลิแวนต์ ทะเลเดดซี  เมดิเตอร์เรเนียน  เกรตเตอร์อิหร่าน ที่ราบสูงอิหร่าน  คาบสมุทรอาหรับ  คอเคซัส คอเคซัสใต้  ตะวันออกกลาง ตะวันออกกลางและแอฟริกาเหนือ  ตะวันออกใกล้  อัลมัชริก  เอเชียแปซิฟิก 
ทวีปยุโรป:  กลาง  เหนือ บอลติก  บริติชไอลส์  นอร์ดิก  ตะวันตกเฉียงเหนือ  สแกนดิเนเวีย คาบสมุทรสแกนดิเนเวีย  ตะวันออก ตะวันออกเฉียงใต้  บอลข่าน  คอเคซัส คอเคซัสใต้  คอเคซัสเหนือ  รัสเซียตอนใต้  รัสเซียยุโรป  ใต้ ไอบีเรีย  อิตาลี คาบสมุทรอิตาลี  บอลข่าน  ตะวันออกเฉียงใต้  เมดิเตอร์เรเนียน  ตะวันออกกลาง  ตะวันตก แอตแลนติก  กลุ่มประเทศแผ่นดินต่ำ  ตะวันตกเฉียงเหนือ  เยอรมัน  โรแมนซ์  เซลติก  สลาฟ 
โอเชียเนีย:  ออสตราเลเชีย ออสเตรเลีย  เกาะนิวกินี  ทวีปซีแลนเดีย  เกาะในแปซิฟิก ประเทศไมโครนีเชีย  เมลานีเชีย  พอลินีเชีย 
ขั้วโลก:  แอนตาร์กติก  อาร์กติก 
มหาสมุทร:  โลก (ทะเล)  แอนตาร์กติก/ใต้ การบรรจบกัน  อาร์กติก  แอตแลนติก  อินเดีย  แปซิฟิก เกรตแบร์ริเออร์รีฟ  ร่องลึกก้นสมุทรมาเรียนา  วงแหวนไฟ  รายชื่อทะเล 
ภูมิภาคโลก ที่ไม่ใช่ทวีป:  โลกเหนือและโลกใต้ ทั่วโลกตะวันตกเฉียงเหนือ  ทั่วโลกตะวันตกเฉียงใต้  โกลบอลตะวันออก ทั่วโลกตะวันออกเฉียงใต้  แผ่นดินและซีกโลกน้ำ โลกตะวันตกเฉียงเหนือ  โลกตะวันตกเฉียงใต้  โลกตะวันออก โลกตะวันออกเฉียงใต้  แผ่นดินและซีกโลกน้ำ 
  ทวีปของโลก / รายชื่อทะเล
สาธารณรัฐบังซาโมโร

สาธารณรัฐบังซาโมโร (Bangsamoro Republik) หรือชื่อเป็นทางการว่าสหสหพันธรัฐแห่งสาธารณรัฐบังซาโมโร (United Federated States of Bangsamoro Republik; UFSBR) เป็นรัฐที่ไม่ได้รับการรับรองอายุสั้นที่แยกตัวออกมาจากฟิลิปปินส์ นูร์ มีซัวรี ประธานแนวร่วมปลดปล่อยแห่งชาติโมโร เป็นผู้ประกาศเอกราชของบังซาโมโรเมื่อ 27 กรกฎาคม พ.ศ. 2556 ที่ตาลิเปา ซูลู และประกาศให้เมืองหลวงอยู่ที่ดาเวา ซิตี ตามคำประกาศของมีซัวรี เขตการปกครองประกอบด้วยเกาะบาสิลัน มินดาเนา ปาลาวัน ซูลูและตาวี-ตาวี และรวมถึงรัฐซาราวักและซาบะฮ์ของมาเลเซียด้วย
การประกาศเอกราชนี้ อาศัยความตามมติสมัชชาใหญ่ของสหประชาชาติ 1514 เมื่อ พ.ศ. 2503 ที่ต้องการให้เอกราชแก่อาณานิคมทั้งหมด ร่วมกับวิกฤตืเมืองซัมบัวงา แนวร่วมปลดปล่อยแห่งชาติโมโรนี้เป็นผู้สังเกตการณ์ขององค์กรความร่วมมืออิสลาม ในวันที่ 28 กันยายน พ.ศ. 2556 เมื่อพ่ายแพ้รัฐบาลฟิลิปปินส์ในเมืองซัมบัวงา การควบคุมดินแดนในสาธารณรัฐบังซาโมโรอ่อนแอลง แต่ไม่ยอมยกเลิกการประกาศเอกราช
รากศัพท์

คำว่าบังซาโมโร เป็นคำในกลุ่มภาษามลาโย-โพลีเนเซีย โดยบังซาหมายถึงชาติหรือประชาชน ส่วนคำว่าโมโรเป็นภาษาสเปน มาจากคำว่ามัวร์ ซึ่งเป็นมุสลิม
ประวัติ

ในราวพุทธศตวรรษที่ 18 มุสลิมจากอ่าวเปอร์เซียได้เดินทางมาเผยแพร่ศาสนาอิสลามในเกาะตาวี-ตาวี การค้ากับมาเลเซียและอินโดนีเซียทำให้ศาสนาอิสลามมั่นคงในฟิลิปปินส์ภาคใต้ ใน พ.ศ. 2000 มีการจัดตั้งรัฐสุลต่านในบัวยัน มากินดาเนา และซูลู จนกระทั่งถูกผนวกโดยสหรัฐอเมริกาใน พ.ศ. 2441 บริเวณที่เป็นสาธารณรัฐบังซาโมโรมีสถานะเป็นจังหวัดโมโรในสมัยที่ปกครองโดยสหรัฐ ก่อนจะเป็นภาคมินดาเนาและซูลู สาธารณรัฐบังซาโมโรได้ประกาศเอกราชครั้งแรกเมื่อ 28 เมษายน พ.ศ. 2517 สองเดือนหลังการล้มเมืองโกโลในซูลู จนกระทั่งมาเกิดวิกฤติในเมืองซัมบัวงา แนวร่วมปลดปล่อยแห่งชาติโมโรจึงประกาศเอกราชอีกหลังจากที่ควบคุมบริเวณเมืองซัมบัวงันไว้ได้โดยพฤตินัย
พหูสูต

พหูสูต (บาลี: พหุสฺสุต, จาก พหุ คุณนาม + สุ ธาตุ + -ต ปัจจัยในกิริยากิตก์) แปลว่า ผู้ได้สดับตรับฟัง (คือผู้มีความรู้มาก ผู้คงแก่เรียน) หมายถึง ผู้มีปัญญารอบรู้ ผู้รู้รอบด้าน ผู้ศึกษาเล่าเรียนศิลปวิทยาการมามาก ได้ยินได้ฟังเรื่องต่าง ๆ มามาก และสามารถทรงจำไว้ได้เป็นอย่างดี จนนับได้ว่าเป็นผู้รู้ เป็นปราชญ์หรือความรู้จากการฟัง
ในคำวัดหมายถึงผู้ได้เล่าเรียนหรือได้ฟังพระพุทธพจน์และศิลปะภายนอกแล้วทรงจำไว้ได้มาก เป็นผู้ฉลาดรู้นวังคสัตถุศาสน์ โดยวิธี "เรียนจากครู ดูจากตำรับ สดับเทศนา" เรียกความเป็นพหูสูตนั้นว่า พาหุสัจจะ ซึ่งเป็นมงคลอย่างหนึ่งที่นำความเจริญก้าวหน้ามาให้แก่ผู้เป็นพหูสูต
กรดซัลฟิวริก

Chemical compound
กรดกำมะถัน หรือ กรดซัลฟิวริก (อังกฤษ: sulfuric acid หรือ sulphuric acid) มีสูตรเคมีว่า H2SO4 เป็นกรดแร่ (mineral acid) แก่ ละลายได้ในน้ำในทุกความเข้มข้น ค้นพบโดย ญาบิร อิบิน ฮัยยาน (Jabir Ibn Hayyan) นักเคมีชาวอาหรับ พบว่ากรดซัลฟิวริกมีประโยชน์มากมายและเป็นสารเคมีที่มีการผลิตมากที่สุด รองจากน้ำ ในปี ค.ศ. 2001 ทั่วโลกผลิตรวมกันประมาณ 165 ล้านตัน ซึ่งมูลค่าประมาณ 320,000 ล้านบาท (8 พันล้านดอลลาร์สหรัฐ) ประโยชน์ของกรดกำมะถันได้แก่ ใช้ในการผลิตปุ๋ย กระบวนการผลิตแร่ การสังเคราะห์เคมี การกำจัดน้ำเสีย ใช้เป็นสารละลายอิเล็กทรอไลต์ในแบตเตอรี่และกระบวนการกลั่นน้ำมัน กรดกำมะถันมีชื่อเดิมคือ "Zayt al-Zaj" หรือ "ออยล์ออฟวิตริออล" (oil of vitriol)
คุณสมบัติทางเคมี

ถึงแม้ว่าเราสามารถผลิตกรดซัลฟิวริกความเข้มข้น 100% แต่จะมีการสูญเสีย SO3 ที่จุดเดือดทำให้กรดที่ได้เหลือความเข้มข้นประมาณ 98.3% กรดความเข้มข้น 98% มีเสถียรภาพมากในการเก็บรักษา รูปแบบผลิตภัณฑ์นี้ของกรดจะถูกเรียกว่า กรดซัลฟิวริก เข้มข้น ("concentrated" sulfuric acid) ผลิตภัณฑ์ของ กรดซัลฟิวริก ที่ความเข้มข้นอื่นมีดังนี้:
33.5%, เรียก กรดแบตเตอรี่ (battery acid) ใช้ใน แบตเตอรี่ประเภทตะกั่ว-กรด
62.18%, เรียก แชมเบอร์ (chamber) หรือ กรดปุ๋ย (fertilizer acid)
77.67%, เรียก โทเวอร์ (tower) หรือ กรดโกลเวอร์ (Glover acid)
98%, เรียก กรดซัลฟิวริก เข้มข้น (concentrated) (กรดซัลฟิวริก สามารถละลายผิวหนังชั้นนอกจนเหลือแต่กระดูกสบายๆภายใน3-5นาที และสามารถละลายกระดูกได้เช่นกันแต่จะช้ากว่าเนื้อเยื้อหรือผิวหนัง) และ สามารถพบได้ในเขตน้ำพุร้อน บางที่จุดจะมีความเข้มข้นสูง ซึ่งในอดีตเคยมีมนุษย์สูดดมอากาศที่ปนเปื้อนจนทำให้ถึงแก่ความตาย และเคยมีมนุษย์ตกไปในบ่อน้ำจนเสียชีวิตมากมาย ถึงแม้จะมีป้ายเตือนเช่นกัน
สยองขวัญเอาชีวิตรอด

สยองขวัญเอาชีวิตรอด (อังกฤษ: survival horror) เป็นประเภทย่อยของวิดีโอเกมแอ็กชันผจญภัยมีแรงบันดาลใจจากบันเทิงคดีสยองขวัญ แม้ว่าจะมีการต่อสู้เป็นส่วนหนึ่งในระบบการเล่น แต่ผู้เล่นจะรู้สึกมีพละกำลังน้อยกว่าเกมแนวแอ็กชันทั่วไป เนื่องจากเกมจะจำกัดกระสุนปืน พลังชีวิต ความเร็ว หรือปัจจัยอื่น ๆ ผู้เล่นยังต้องหาไอเทมเพื่อปลดล็อกเส้นทางไปยังพื้นที่ใหม่ ๆ และแก้ปัญหาที่เกมกำหนดให้ ณ จุดต่าง ๆ เกมจะมีดนตรีประกอบชวนสยองขวัญ และผู้เล่นมักจะต้องสำรวจสภาพแวดล้อมชวนฉงน และโต้ตอบกับศัตรูที่อาจจู่โจมแบบไม่ทันตั้งตัว
คำว่า "สยองขวัญเอาชีวิตรอด" ถูกใช้ครั้งแรกกับเกมเรซิเดนต์อีวิล สัญชาติญี่ปุ่น ในปี ค.ศ. 1996 ที่มีอิทธิพลมาจากเกมในยุคก่อนหน้าที่มีรูปแบบสยองขวัญ เช่นเกม สวีตโฮม ของปี ค.ศ. 1989 ตั้งแต่นั้นมา เกมที่มีรูปแบบการเล่นใกล้เคียงกันก็จัดอยู่ในประเภทนี้ และยังถูกนำไปใช้กับเกมเก่า ๆ อย่าง ฮอนทิดเฮาส์ ของปี ค.ศ. 1982 ด้วย เริ่มจากการออกจำหน่ายของเกม เรซิเดนต์อีวิล 4 ในปี ค.ศ. 2005 เกมประเภทนี้จะเริ่มมีลักษณะที่เป็นเกมแนวแอ็กชันมากขึ้น ทำให้นักเขียนข่าวเกมตั้งคำถามว่าแฟรนไชส์เกมสยองขวัญเอาชีวิตรอดที่มีมานานได้ทิ้งประเภทเกมประเภทนี้ไป แล้วเปลี่ยนไปทำเกมแนว "แอ็กชันสยองขวัญ" ซึ่งแตกต่างไปจากเดิมหรือไม่ อย่างไรก็ตาม เกมประเภทสยองขวัญเอาชีวิตรอดยังคงมีอยู่ในรูปแบบใดรูปแบบหนึ่ง
นิยาม

สยองขวัญเอาชีวิตรอดหมายถึงแนวเกมย่อยของวิดีโอเกมแนวแอ็กชันผจญภัยที่มีเนื้อเรื่องมาจากนิยายแนวสยองขวัญ ตัวละครที่ผู้เล่นบังคับจะอ่อนแอและมีอาวุธน้อย โดยให้ความสำคัญที่การแก้ปริศนาและการหลบหนีมากกว่าการที่ผู้เล่นบุกเข้าจู่โจม เกมจะท้าให้ผู้เล่นจัดการคลังสิ่งของ และแบ่งสรรปันส่วนทรัพยากรที่หายาก เช่น กระสุนปืน รูปแบบหลักอีกอย่างของเกมประเภทนี้คือความว่างเปล่า อธิบายง่าย ๆ คือเกมเหล่านี้จะมีตัวละครที่ผู้เล่นไม่ได้ควบคุมอยู่น้อย และบอกเล่าเรื่องราวของเกมโดยอ้อมด้วยหนังสือพิมพ์ ข้อความ หรือข้อความเสียง
ขณะที่เกมแอ็กชันจำนวนมากจะนำเสนอตัวละครเอกตัวคนเดียวพบกับฝูงศัตรูในสิ่งแวดล้อมที่ชวนระทึก เกมสยองขวัญเอาชีวิตรอดจะแตกต่างจากเกมแอ็กชันที่มีความสยองขวัญชนิดอื่น เกมพวกนี้จะไม่เน้นการต่อสู้ แต่จะท้าให้ผู้เล่นหลบซ่อนหรือวิ่งหนีจากศัตรู และแก้ปริศนา เกมสยองขวัญเอาชีวิตรอดโดยปกติจะไม่ใช้รูปแบบการเล่นแบบเกมยิงมุมมองบุคคลที่หนึ่ง เกมแอ็กชันผจญภัย หรือวิดีโอเกมแนวสวมบทบาท "สยองขวัญเอาชีวิตรอดแตกต่างจากเกมทั่วไปตรงที่มันไม่ได้นิยามด้วยกลไกเฉพาะ แต่นิยามด้วยแก่นของเรื่อง โทน จังหวะ และการออกแบบ"
รูปแบบของเกม > ไม่เน้นการต่อสู้

สยองขวัญเอาชีวิตรอดเป็นแนวเกมย่อยของเกมแอ็กชันผจญภัย ที่ผู้เล่นจะไม่สามารถเตรียมตัวหรือเตรียมอาวุธให้กับตัวละคร (avatar) ได้ ผู้เล่นจะต้องเผชิญหน้ากับศัตรูจำนวนมาก แต่กระสุนมีน้อยกว่าเกมอื่น ๆ และอาวุธทรงพลังอย่างเช่น ปืนยิงจรวด ยิ่งหายาก แม้ว่าจะมีให้เก็บก็ตาม ดังนั้น ผู้เล่นจึงอ่อนแอกว่าเกมแอ็กชันประเภทอื่น ๆ และสิ่งแวดล้อมที่เต็มไปด้วยภัยคุกคามสร้างเรื่องเล่าที่ประเมินความเป็นไปได้ให้กับตัวละคร ระบบการเล่นจะไม่เน้นการต่อสู้โดยตรง และผู้เล่นต้องหลบศัตรูหรือใช้สิ่งแวดล้อมให้เป็นประโยชน์ เกมจะพยายามเพิ่มความเปราะบางโดยทำเป็นเกมผู้เล่นคนเดียวมากกว่าเกมหลายผู้เล่น และให้ตัวละครบอบบางกว่าวีรบุรุษในเกมแอ็กชันทั่วไป
เกมสยองขวัญเอาชีวิตรอดยังเป็นที่รู้กันในเรื่องความท้าทายที่ไม่ใช่การต่อสู้ เช่นการแก้ปริศนา ณ ตำแหน่งหนึ่ง ๆ ในโลกของเกม และการเก็บรวบรวมและจัดการคลังไอเทม พื้นที่ในโลกเกมจะถูกจำกัดจนกว่าผู้เล่นจะได้รับไอเทมชิ้นที่กำหนด ในบางครั้ง ในหลาย ๆ ด่านอาจมีเส้นทางได้มากกว่าหนึ่งเส้นทาง หลาย ๆ ด่านท้าให้ผู้เล่นเจอกับสิ่งแวดล้อมคล้ายเขาวงกต ที่ทดสอบทักษะการหาเส้นทางของผู้เล่น หลาย ๆ ด่านจะออกแบบมาให้มืดและเป็นที่แคบ ๆ (claustrophobic) (มักจะใช้แสงไฟสลังหรือเงาตะคุ่มและมุมกล้องและลานสายตาที่จำกัดการมองเห็น) เพื่อท้าผู้เล่นและสร้างความวิตกกังวลให้ผู้เล่น แม้ว่าเกมประเภทนี้จะมีพื้นที่กว้างขวางก็ตาม
รูปแบบของเกม > จุดประสงค์ของศัตรู

เนื้อเรื่องของเกมสยองขวัญเอาชีวิตรอดจะเกี่ยวพันกับการสืบสวนและการเผชิญหน้ากับกองทัพศัตรูที่น่าขนลุก ดังนั้นเกมหลายเกมจะเปลี่ยนองค์ประกอบในนิยายสยองขวัญมาเป็นความท้าทายในระบบการเล่น เกมในยุคแรก ๆ จะใช้มุมกล้องแบบที่เห็นในภาพยนตร์สยองขวัญ ที่ยอมให้ศัตรูหลบอยู่ในพื้นที่ที่ปิดมิดชิดไม่ให้ผู้เล่นมองเห็น เกมสยองขวัญเอาชีวิตรอดมากมายใช้เสียงประกอบหรือการเตือนอันตรายแบบเป็นนัย ๆ เพื่อให้ผู้เล่นรู้ถึงอันตรายที่กำลังคืนคลานเข้ามา การทำเช่นนี้ช่วยผู้เล่นแต่ก็สร้างความกังวลและความไม่แน่นอนให้ผู้เล่นเช่นกัน
เกมโดยทั่วไปจะนำเสนอสัตว์ประหลาดชนิดต่าง ๆ ที่มีพฤติกรรมที่เป็นเอกลักษณ์ ศัตรูอาจปรากฏตัวอย่างไม่ทันตั้งตัวหรือในทันที และด่านหลายด่านจะออกแบบมาให้มีเหตุการณ์ที่เตรียมไว้เสร็จสรรพว่าจะมีศัตรูตกลงมาจากเพดานหรือทะลุผ่านหน้าต่างเข้ามา เกมสยองขวัญเอาชีวิตรอดเหมือนเกมแอ็กชันผจญภัยอย่างหนึ่งคือ เกมจะทำให้ผู้เล่นพบกับหัวหน้าที่ผู้เล่นต้องเผชิญหน้ากับศัตรูที่กำจัดยากเพื่อที่จะผ่านไปยังด่านต่อไปได้ การพบกับหัวหน้าเหล่านี้มาจากตัวปฏิปักษ์ที่พบได้ในเรื่องสยองขวัญดั้งเดิม และการเอาชนะหัวหน้าจะทำให้เดินหน้าไปยังเนื้อเรื่องต่อ ๆ ไปได้
วิเลิศ ภูริวัชร

| ศาสตราจารย์วิเลิศ ภูริวัชรป> ม. ท.ช. |
| --- | --- |

อธิการบดีจุฬาลงกรณ์มหาวิทยาลัย
อยู่ในวาระ
เริ่มดำรงตำแหน่ง  30 มิถุนายน 2567
ก่อนหน้า: ศาสตราจารย์ บัณฑิต เอื้ออาภรณ์
คณบดีคณะพาณิชยศาสตร์และการบัญชี จุฬาลงกรณ์มหาวิทยาลัย
ดำรงตำแหน่ง พ.ศ. 2562 – พ.ศ. 2567
ก่อนหน้า: รองศาสตราจารย์ พสุ เดชะรินทร์
ถัดไป: รองศาสตราจารย์ ธารทัศน์ โมกมรรคกุล
 
ข้อมูลส่วนบุคคล
เกิด: 29 กุมภาพันธ์ พ.ศ. 2511 (56 ปี)
การศึกษา: จุฬาลงกรณ์มหาวิทยาลัย มหาวิทยาลัยเยล มหาวิทยาลัยฮาร์วาร์ด มหาวิทยาลัยออกซฟอร์ด
อาชีพ: นักวิชาการ
เว็บไซต์: เว็บไซต์อย่างเป็นทางการ

ศาสตราจารย์ วิเลิศ ภูริวัชร (เกิด 29 กุมภาพันธ์ พ.ศ. 2511) เป็นนักวิชาการชาวไทย ปัจจุบันดำรงตำแหน่งอธิการบดีจุฬาลงกรณ์มหาวิทยาลัย เคยดำรงตำแหน่งสำคัญ ๆ เช่น คณบดีคณะพาณิชยศาสตร์และการบัญชี และกรรมการสภามหาวิทยาลัย รวมถึงเคยเป็นคอลัมนิสต์หนังสือพิมพ์กรุงเทพธุรกิจ นอกจากนี้ยังดำรงตำแหน่งกรรมการอิสระในบริษัทมหาชนจำกัด เช่น บริษัท เซ็น คอร์ปอเรชั่น กรุ๊ป จำกัด (มหาชน) บริษัท กิจเจริญ เอ็นจิเนียริ่ง อีเลคทริค จำกัด (มหาชน)
ประวัติ

วิเลิศ ภูริวัชร เกิดเมื่อวันที่ 29 กุมภาพันธ์ พ.ศ. 2511 สำเร็จการศึกษาระดับปริญญาตรี บริหารธุรกิจบัณฑิต (เกียรตินิยม) (สาขาการเงินและการธนาคาร) จากคณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโทในสาขา Public and Private Management (MPPM) และ Business Administration (MBA) มหาวิทยาลัยเยล สหรัฐอเมริกา และสำเร็จการศึกษาระดับปริญญาเอก (Doctor of Philosophy, D.phil. (Oxon)) ในสาขา Management Studies จากมหาวิทยาลัยออกซฟอร์ด สหราชอาณาจักร
ประวัติการทำงาน > ในประเทศ

ศาสตราจารย์ สาขาบริหารธุรกิจ สังกัดคณะพาณิชยศาสตร์และการบัญชี จุฬาลงกรณ์มหาวิทยาลัย
กรรมการสภามหาวิทยาลัย จุฬาลงกรณ์มหาวิทยาลัย (พ.ศ. 2565 – พ.ศ. 2567)
คณบดีคณะพาณิชยศาสตร์และการบัญชี จุฬาลงกรณ์มหาวิทยาลัย (พ.ศ. 2562 – พ.ศ. 2567)
หัวหน้าภาควิชาการตลาด คณะพาณิชยศาสตร์และการบัญชี  จุฬาลงกรณ์มหาวิทยาลัย (พ.ศ. 2553 – พ.ศ. 2562)
กรรมการสถาบันวิจัยวิทยาศาสตร์และเทคโนโลยีแห่งประเทศไทย ภายใต้สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)
ประวัติการทำงาน > ต่างประเทศ / นานาชาติ

กรรมการประเมินผลงานคุณภาพระดับโลก AACSB (Association to Advance Collegiate Schools of Business) สถาบันรับรองมาตรฐานการศึกษาด้านบริหารธุรกิจ สหรัฐอเมริกา
กรรมการประเมินผลงานคุณภาพระดับโลก EQUIS (EFMD Quality Improvement System) สถาบันรับรองมาตรฐานการศึกษาด้านบริหารธุรกิจ สหภาพยุโรป
กรรมการประเมินผลงานคุณภาพระดับโลก AMBA (Association of MBAs) สถาบันรับรองมาตรฐานหลักสูตรบริหารธุรกิจระดับบัณฑิตศึกษา สหราชอาณาจักร
ประธานกรรมการวิจัยร่วมกับสภาเศรษฐกิจโลก (The World Economic Forum: WEF) - ในส่วนของการทำวิจัยในประเทศไทย
กรรมการตัดสินในงานระดับโลก Youth4South Entrepreneurship Competition at United Nations
การทำงานในตำแหน่งอธิการบดีในช่วงแรก

เมื่อวันที่ 25 เมษายน พ.ศ. 2567 สภาจุฬางกรณ์มหาวิทยาลัยมีมติแต่งตั้งให้เป็นผู้รักษาการแทนอธิการบดีจุฬาลงกรณ์มหาวิทยาลัย ตั้งแต่วันที่ 18 พฤษภาคม พ.ศ. 2567 เป็นต้นไป แทนศาสตราจารย์ บัณฑิต เอื้ออาภรณ์ ที่ดำรงตำแหน่งครบวาระ และได้รับโปรดเกล้าฯ แต่งตั้งให้ดำรงตำแหน่งอธิการบดีจุฬาลงกรณ์มหาวิทยาลัย ตั้งแต่วันที่ 30 มิถุนายน พ.ศ. 2567
คณบดีคณะพาณิชย์ศาสตร์และการบัญชี

ในการทำงานในตำแหน่งคณบดีคณะพาณิชย์ศาสตร์และการบัญชี วิเลิศ เคยให้สัมภาษณ์กับนิตยสารฟอบส์ ประเทศไทย เกี่ยวกับการบริหารคณะพาณิชย์ศาสตร์และการบัญชีไว้ว่า ต้องการแสดงให้เห็นว่าสถาบันในประเทศไทยมีคุณภาพเท่าเทียมกับนานาชาติ โดยได้รับการประเมินจาก Association to Advance Collegiate Schools of Business (AACSB), Association of MBAs (AMBA) และ The EFMD Quality Improvement System (EQUIS) จนคณะพาณิชย์ศาสตร์และการบัญชี ได้รับการประกาศเป็น "The Top Business School with Triple Crown Accreditation"
ผลงาน > หนังสือ

MARKETING is all around! (สำนักพิมพ์: กรุงเทพธุรกิจบิซบุ๊ค)
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
อีโวส อีสปอร์ต

| --- | --- |
ชื่อย่อ: EVOS, EVS
Divisions: อารีนาออฟเวเลอร์ เคาน์เตอร์-สไตรก์: โกลบัลออฟเฟนซิฟ โดตา 2 FIFA Fortnite Battle Royale ลีกออฟเลเจนด์ Mobile Legends: Bang Bang เพลเยอร์อันโนนส์แบตเทิลกราวดส์ Point Blank
ก่อตั้ง: 21 สิงหาคม ค.ศ. 2016 (2016-08-21)
ฐาน: จาการ์ตา, ประเทศอินโดนีเซีย
ที่ตั้ง: เอเชียตะวันออกเฉียงใต้
เจ้าของ: อิวาน เหยา
Partners: Go-Jek Lenovo Nimo TV Tokopedia Traveloka
เว็บไซต์: www.evos.gg 
อีโวส อีสปอร์ต หรือชื่อเดิม ซีโร ละติจูด เป็นองค์กรอีสปอร์ตมืออาชีพ ตั้งอยู่ใน จาการ์ตา, อินโดนีเซีย มีทีมแข่งขันใน อารีนาออฟเวเลอร์, เคาน์เตอร์-สไตรก์: โกลบัลออฟเฟนซิฟ, Dota 2,  Fortnite Battle Royale, League of Legends, Mobile Legends: Bang Bang, Battlegrounds PlayerUnknown และ Point Blank
ทีม League of Legends ของ องค์กรตั้งอยู่ใน เวียดนาม และเข้าแข่งขันใน Vietnam Championship Series (VCS) ซึ่งเป็นระดับสูงสุดของ League of Legends ที่มี การแข่งขันสูงที่สุดในประเทศ ทีมกลายเป็นแชมป์ VCS (ชื่อที่จัดขึ้นโดย GIGABYTE นาวิกโยธิน ในเวลานั้น) ในวันที่ 7 เมษายน 2018 ซึ่งเป็นผลงานที่ประสบความสำเร็จในการปรากฏตัวครั้งแรกในลีก สิ่งเหล่านี้ทำให้พวกเขามีคุณสมบัติสำหรับการ เชิญเข้าร่วมงาน Mid-Season Invitational (MSI) ในปี 2018 ซึ่งพวกเขาทำผลงานได้เหนือความคาดหมายกับทีมนานาชาติที่เป็นที่รู้จักมากขึ้น
อารีนาออฟเวเลอร์

EVOS Esports เข้าสู่การแข่งขันเกม อารีนาออฟเวเลอร์ ในปี 2560 ด้วยการซื้อบัญชีรายชื่อทั้งหมดของอินโดนีเซีย ในเดือนสิงหาคม 2018, Hartawan "WyvorZ" Muliadi, Sultandyo "MythR" Raihan และ Hartanto "POKKA" Lius เข้าร่วมทีม EVOS ได้รับรางวัล AOV Star League Season 2 เมื่อวันที่ 16 กุมภาพันธ์ 2019 ซึ่งมีคุณสมบัติสำหรับ Arena Valor World Cup 2019 ใน ฐานะตัวแทนของประเทศอินโดนีเซีย
ลีกออฟเลเจนด์

ทีม League of Legends ของอีโวส อีสปอร์ต เข้าร่วมการแข่งขัน Vietnam Championship Series (VCS) ซึ่งเป็น League of Legends ระดับการแข่งขันที่สูงที่สุดในเวียดนาม. ในการ แบ่งฤดูใบไม้ผลิ VCS 2018, EVOS เสร็จก่อนในฤดูกาลปกติซึ่งลงท้ายด้วยสถิติ 12–2. ตำแหน่งของพวกเขาในฤดูกาลปกติทำให้ EVOS ได้เข้าสู่รอบชิงชนะเลิศในรอบตัดเชือกซึ่งพวกเขาเอาชนะ GIGABYTE นาวิกโยธิน 3–2,  เข้าแข่งขันในรอบปี 2018 Mid-Season Invitational (MSI)
ในรอบคัดเลือกกิจกรรมหลักของ MSI 2018 นั้น EVOS เอาชนะ SuperMassive eSports 3–1 เพื่อรักษาความปลอดภัยในกิจกรรมหลัก. EVOS จบการแข่งขันหลักที่ MSI 2018 ด้วยสถิติ 2-8, ไม่ผ่านการคัดเลือกรอบตัดเชือก
mid laner OSoàn "Warzone" เป็นเวลานานของ EVOS VănNgọcSơnเกษียณจากการเล่นอาชีพเมื่อวันที่ 15 กันยายน 2018 และกลายเป็นลำแสงสำหรับองค์กร  เขาถูกแทนที่ด้วย V Pet "Petland" Huỳnh Quang Huy และLê "Dia1" PhúQuýเพื่อเตรียมพร้อมสำหรับ VCS 2019 Spring Split EVOS วางที่สามในฤดูกาลปกติด้วยสถิติ 9-5 รอบคัดเลือกในรอบตัดเชือก ในรอบแรกของรอบตัดเชือก EVOS แพ้ 3-2, ตลอดกาลในชุดเพื่อนและในรอบที่สองแพ้ EVOS ฟ้าเล่นเกม 3-1 ย้ายไปเผชิญหน้ากับ พงษ์Vũบัฟฟาโล ในรอบรองชนะเลิศซึ่งพวกเขาหายไป 1-3